PROGRAMSKO OBDOBJE 2021-2027

Skladno s Programom evropske kohezijske politike v obdobju 2021-2027 v Sloveniji (v nadaljevanju: Program) so Sloveniji namenjena evropska kohezijska sredstva v obdobju do leta 2027, z možnostjo koriščenja do leta 2029, v višini 3,2 milijarde evrov.

Skladno z Uredbo o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta je Ministrstvo za kohezijo in regionalni razvoj (v vlogi organa upravljanja) z Izvedbenim načrtom Programa evropske kohezijske politike v obdobju 2021–2027 v Sloveniji (objavljen na spletni strani https://evropskasredstva.si/evropska-kohezijska-politika/izvajanje/opis-sistema-izvajanja-in-izvedbeni-nacrt-programa/ (v nadaljevanju INP), ki določa način doseganja ciljev Programa in je podlaga za pripravo državnega proračuna, sprejela vsebinsko in finančno razčlenitev Programa.

Ministrstvo za kulturo (v nadaljevanju: MK) v tem programskem obdobju svoje potrebe naslavlja na vse tri evropske strukturne in investicijske sklade, in sicer Evropski regionalni sklad za razvoj, Evropski socialni sklad plus in Kohezijski sklad.

MK pri izvajanju evropske kohezijske politike nastopa v vlogi posredniškega telesa, lahko pa tudi v vlogi upravičenca. Načina izbora operacij (v nadaljevanju: NIO) sta javni razpis za izbor operacij in neposredna potrditev operacije.

V programskem obdobju 2021-2027 MK izvaja javne razpise oziroma neposredne potrditve operacij na naslednjih prednostnih nalogah in specifičnih ciljih (seznam se dopolnjuje skladno s spremembami INP):

|  |  |  |  |
| --- | --- | --- | --- |
| Prednostna naloga | Specifični cilj | NIO | Odobreno (EU + Slo del) |
| PN1: Inovacijska družba znanja | RSO 1.1 Razvoj in izboljšanje raziskovalne in inovacijske zmogljivosti ter uvajanje naprednih tehnologij | Razvoj raziskovalnih umetnosti in kulture | 4.416.176,47 |
|  | RSO 1.2 Izkoriščanje prednosti digitalizacije za državljane, podjetja, raziskovalne organizacije in javne organe | Digitalizacija slovenščine | 4.314.705,87 |
|  |  | Digitalno inoviranje za razvoj, implementacijo in vzpostavitev podpornega okolja v kulturnem sektorju (mediji) | 1.204.411,76 |
|  |  | Digitalno inoviranje za razvoj, implementacijo in vzpostavitev podpornega okolja v kulturnem sektorju (DKD) | 2.022.077,94 |
|  |  | Samodejno podnaslavljanje televizijskih programov | 1.204.411,76 |
|  | RSO 1.3 Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami | Razvoj kulturno kreativnega sektorja (KKS) - PLATFORMA | 5.587.499,99 |
|  |  | Razvoj kulturno kreativnega sektorja (KKS) - JAVNI RAZPISI | 5.587.500,00 |
| PN3: Zelena preobrazba za podnebno nevtralnost | RSO 2.7 Izboljšanje varstva in ohranjanja narave ter biotske raznovrstnosti in zelene infrastrukture, tudi v mestnem okolju, in zmanjšanje vseh oblik onesnaževanja | Obnova za interpretacijo Nature 2000 - grad Grad | 2.127.426,00 |
|  |  | Obnova za interpretacijo Nature 2000 - GBJ, Kostanjevica na Krki | 2.837.280,00 |
|  |  | Obnova za interpretacijo Nature 2000 - Vila Rafut | 4.175.573,00 |
|  |  | Obnova za interpretacijo Nature 2000 - grad Bistra | 1.899.427,00 |
| PN6: Znanja in spretnosti ter odzivni trg dela | ESO 4.1 Izboljšanje dostopa do zaposlitve in aktivacijski ukrepi za vse iskalce zaposlitve, zlasti mlade, predvsem v okviru izvajanja jamstva za mlade, dolgotrajno brezposelne in prikrajšane skupine na trgu dela, in neaktivne osebe, kot tudi s spodbujanjem samozaposlovanja in socialnega gospodarstva | Podporno okolje za opolnomočenje oseb na področju kulture preko usposabljanj in prenosa dobrih praks v rezidenčnih centrih | 1.900.000,00 |
|  |  | Podporno okolje za opolnomočenje oseb na področju kulture preko usposabljanj in prenosa strokovnih kompetenc | 4.855.882,37 |
|  |  | Mentorstvo - ciljno usmerjen ukrep v zvezi z zaposlovanjem mladih na področju kulture | 4.779.411,76 |
|  | ESO 4.5 Izboljšanje kakovosti, vključenosti, učinkovitosti in ustreznosti sistemov izobraževanja in usposabljanja za potrebe trga dela, vključno z vrednotenjem neformalnega in priložnostnega učenja, da bi podprli pridobivanje ključnih kompetenc, tudi podjetniških in digitalnih veščin, ter s spodbujanjem uvedbe dualnih sistemov usposabljanja in vajeništev | Štipendije za specializirane poklice v kulturi | 4.852.941,18 |
|  |  | Javni razpis za izbor nacionalnega projekta kulturno umetnostne vzgoje za povezovanje VIZ in kulturnih ustanov na regijski ravni (JR) | 2.545.000,00 |
|  |  | Vzpostavitev razvojne pisarne za kulturno-umetnostno vzgojo (RP KUV) -(nacionalno (NPO) | 572.600,00 |
|  |  | Javni razpis za razvoj KUV projektov na področju filma, glasbene umetnosti, uprizoritvenih in vizualnih umetnosti- (KUV področja (JR) | 2.618.616,81 |
|  |  | Razvoj KUV na področju sodobnega plesa- (NPO) | 654.654,20 |
|  |  | Nacionalno stičišče KUV Kulturni bazar (NS KB KUV) -(nacionalno (NPO) | 435.599,99 |
| PN7: Dolgotrajna oskrba in zdravje ter socialna vključenost | ESO 4.8 Pospeševanje dejavnega vključevanja za spodbujanje enakih možnosti, nediskriminacije in aktivne udeležbe ter povečevanje zaposljivosti, zlasti za prikrajšane skupine | Zaposlovanje, usposabljanje in spodbujanje socialne vključenosti pripadnikov ranljivih družbenih skupin na področju kulture | 3.579.411,76 |
| PN8: Trajnostna turizem in kultura | RSO 4.6 Krepitev vloge kulture in trajnostnega turizma pri gospodarskem razvoju, socialni vključenosti in socialnih inovacijah | Revitalizacija in obnova kulturne dediščine in javne kulturne infrastrukture | 16.240.766,88 |

Slovenija se deli na dve kohezijski regiji skladno s Standardno klasifikacijo teritorialnih enot (SKTE oz. angleška kratica NUTS). Seznam občin za posamezno kohezijsko regijo se nahaja na povezavi: https://www.gov.si/teme/kohezijski-regiji-v-sloveniji/